**Informatīvs materiāls supervīzijas pakalpojuma sniedzējiem**

**Materiāla mērķis** ir uzsvērt pakalpojumu sniedzēju atbildību visā supervīzijas pakalpojuma īstenošanas periodā attiecībā uz (1) pakalpojuma saņēmējiem – pašvaldību sociālo dienestu un pašvaldību izveidoto citu sociālo pakalpojumu sniedzēju sociālā darba speciālistiem un (2) Labklājības ministriju (turpmāk – Ministrija).

Visi ar supervīzijas pakalpojuma nodrošināšanu saistītie dokumenti Eiropas Sociālā fonda projekta **„Profesionāla sociālā darba attīstība pašvaldībās”** (**Nr. 9.2.1.1/15/I/001)** (turpmāk – 9.2.1.1.Projekts) un Eiropas Savienības kohēzijas politikas programmas 2021-2027 gadam Eiropas Sociālā fonda Plus projektā **“Profesionāla un mūsdienīga sociālā darba attīstība”** (Nr.4.3.5.4/-numurs tiks precizēts pēc projekta apstiprināšanas) (turpmāk – 4.3.5.4.Projekts) (abi kopā turpmāk – Projekti) ietvaros pieejami Ministrijas interneta tīmekļa vietnē – <https://www.lm.gov.lv/lv/supervizija-un-apmacibas> sadaļā “Supervīzija un apmācības”. Nepieciešamības gadījumā Projekta īstenošanas laikā tie var tikt precizēti. Dokumenti tiek identificēti pēc aktualizēšanas datuma, kas norādīts gan datnes nosaukumā, gan pašā dokumentā (*galvene*/*header*).

Projekta darbību nosaka Ministru kabineta 2019. gada 17.decembra noteikumi Nr. 686 “Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi” un Eiropas Savienības kohēzijas politikas programmas 2021-2027 gadam Eiropas Sociālā fonda Plus projektā “Profesionāla un mūsdienīga sociālā darba attīstība” (Nr.4.3.5.4/-numurs tiks precizēts pēc projekta apstiprināšanas) darbību regulējošajos Ministru kabineta noteikumos noteikto (atsauce tiks precizēta pēc to stāšanās spēkā) (turpmāk kopā – MK noteikumi), līdz tam Ministru kabineta 2022. gada 20. septembra informatīvais ziņojums “Par Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un uzturētspēju” 4.3.5.4. pasākuma “Profesionāla un mūsdienīga sociālā darba attīstība” īstenošanu” (prot. Nr. 48 63. §).

Supervīzijas pakalpojuma sniedzējam saistoši ir šādi dokumenti:

* Informatīvs materiāls supervīzijas pakalpojuma sniedzējiem (datne: *Info\_PakSniedzejiem\_SV\_01122022*);
* Tipveida līguma forma supervīzijas pakalpojuma nodrošināšanai (datne: *Ligums\_SV\_01122022*);
* Vietne “Supervīzijas pakalpojuma sniedzēju kalendārs” par plānoto supervīzijas pakalpojuma sniegšanu (<https://docs.google.com/spreadsheets/d/1s9qgHoOdUxBCNN7tgPF_jfVP2ooJDmzuM5Dt1zYOsAc/edit?usp=sharing>);
* Informatīvs materiāls par supervīzijas pakalpojuma sniedzēju kalendāra lietošanu (datne: *Info\_kalnedara\_lietosana\_SV\_01122022);*
* Dalībnieku saraksts / Parakstu lapa (datne: *Dalibnieku saraksts\_Parakstu\_lapa*).

1. **Kā pašvaldība izvēlas supervīzijas pakalpojuma sniedzēju**

Ministrija neveic publisku iepirkumu. Pašvaldība[[1]](#footnote-1) patstāvīgi nodrošina supervizora izvēli. Ja sociālā darba speciālistiem plānotais finansējums gadā supervīziju nodrošināšanai, ir līdz 750 000 euro, tad pašvaldība izvēlas supervizoru, veicot tirgus izpēti vērtējot zemāko cenu, vai izvēloties saimnieciski izdevīgāko piedāvājumu – nosakot vērtēšanas kritērijus. Ja izdevumi par supervīzijas nodrošināšanu iestādei kalendārā gadā sasniedz 750 000 euro, tad jāveic publisks iepirkums. Pašvaldībai ir tiesības veikt iepirkumu Publisko iepirkumu likuma izpratnē arī nesasniedzot iepriekš norādīto finanšu slieksni, ja to paredz iestādes kārtība. Aicinājumu sniegt piedāvājumu, pašvaldības sūtīs sertificētiem supervizoriem, kas atrodami Latvijas supervizoru apvienības tīmekļa vietnē publicētajā reģistrā <http://www.supervizija.lv/lv/sertificeti-supervizori/>, ievērojot informatīvajā materiālā norādītos izvēles kritērijus un supervīzijas pakalpojuma saņemšanas nosacījumus.

Projekta ietvaros ir atbalstāma individuāla, grupas, komandas vai organizācijas supervīzija klātienē un attālināti, izmantojot tiešsaistes video saziņas servisu.

Grupas, komandas un organizācijas klātienes supervīzijas lielums netiek ierobežots. Grupas lielumu ietekmē supervīzijas nodrošināšanas pamatprincipi un risināmās problēmas specifika. Attālināti īstenotā grupas supervīzijā **ieteicamais** dalībnieku skaits ir 8 (astoņi) (neskaitot supervizoru). Attālināti īstenotas supervīzijas gadījumā jāņem vērā iekārtu tehniskās iespējas, ar kuru palīdzību personas pieslēgsies supervīzijas sesijai, kā arī saziņas uztveramību, lai nodrošinātais atbalsts nezaudētu kvalitāti. **Grupas dalībnieku skaits vienā supervīzijas sesijā nedrīkst būt lielāks par 12 (neskaitot supervizoru), lai pašvaldības varētu saņemt izmaksu kompensāciju.**

Grupas, pēc sava sastāva, var būt dažādas un ietvert vienas vai vairāku iestāžu darbiniekus. Supervīzijas grupu no vairāku iestāžu darbiniekiem ir pieļaujams veidot ne tikai pašvaldībām ar nelielu sociālā darba speciālistu skaitu, bet arī pašvaldībām un iestādēm, kurām ir pietiekams sociālā darba speciālistu skaits grupas nokomplektēšanai, tomēr grupas veidošanai nepieciešams vienojošs “elements” (piemēram, grupas supervīzija sociālo dienestu vadītājiem, komandas supervīzija vienas vai vairāku iestāžu darbiniekiem sadarbības uzlabošanai, organizācijas supervīzija vienas iestādes darbiniekiem darba uzdevumu efektīvākai veikšanai, u.c.).

**! Individuālās supervīzijas sesijas ilgums ir 1-stunda !**

**! Grupas, komandas un organizācijas supervīzijas sesijas – 3-stundas!**

Pašvaldība apzina sociālā darba speciālistu profesionālās kompetences pilnveides vajadzības un izvēlas supervīzijas veidu. Ievērojot attālinātas saziņas specifiku, ir pieļaujams attālinātas grupas, komandas un organizācijas supervīzijas sesijas laikā ieplānot pārtraukumus, tas nozīmē - Supervīzijas grupā sesiju (3 stundas) pieļaujams dalīt daļās. Sociālo pakalpojumu sniedzējam jānodrošina darbiniekiem regulāru profesionālās kompetences pilnveidi – ne mazāk par 10 supervīzijas sesijas gadā[[2]](#footnote-2). Identificētās “vajadzības” – supervīzijas veidu un *uzdevumu*, personu un supervīziju skaitu, vēlamo norises laiku supervīzijas pakalpojuma “saņemšanai” apkopo aicinājumā iesniegt piedāvājumu.

Lai veiktu tirgus izpēti pašvaldībai būtu jānosūta vismaz trīs pretendentiem aicinājumu iesniegt piedāvājumu. Aicinājumā ir jānosaka skaidras prasības pretendenta un pakalpojuma atbilstības vērtēšanai:

* Ja tiek veikta tirgus izpēte ņemot vērā zemāko cenu, tad izvēlas supervīzijas pakalpojuma sniedzēju, kas iesniedzis zemāko cenu un atbilst, piemēram, šādiem nosacījumiem:
* klātienē īstenojamas supervīzijas gadījumā - pakalpojuma sniedzējs var nodrošināt supervīziju administratīvajā teritorijā, kurā pašvaldība ir izteikusi vēlmi saņemt supervīziju,
* attālināti īstenojamas supervīzijas gadījumā - pakalpojuma sniedzējs var piedāvāt pakalpojumu īstenot, izmantojot atbilstošu tehnisko nodrošinājumu (piemēram, Zoom, Webex, WhatsApp u.c. platformu) un konfidencialitāti supervīzijas laikā;
* pakalpojuma sniedzējs var nodrošināt supervīzijas pakalpojumu nepieciešamajā apjomā – piemēram sesiju skaits (individuālās supervīzijas sesijas ilgums 1 stunda, grupas, komandas un organizācijas supervīzijas sesijas ilgums 3 stundas);
* supervizoram ir spēkā esošs sertifikāts.
* Ja tiek veikta tirgus izpēte ņemot vērā saimnieciski izdevīgos kritērijus, tad papildus iepriekš uzskatītajām prasībām var izvirzīt kvalitātes kritērijus, nosakot vērtēšanas pamatprincipus (piemēram):
* supervizora un iestādes darbinieka savstarpēja saderība (nav jāvaicā, jo informācija pašvaldībai ir pieejama);
* supervizora sertifikācijas statusa ilgums (nav jāvaicā, jo informācija ir publiski pieejama);
* supervizora pieredze supervīzijas vadīšanā sociālā darba speciālistiem ar noteiktu specializāciju (šo jāvaicā nosūtot aicinājumu iesniegt piedāvājumu).

Vienlaikus ir jāņem vērā, ka pašvaldība ir tiesīga izvēlēties arī citus vērtēšanas kritērijus.

Papildus pašvaldībai ir pienākums pārliecināties, ka pakalpojuma sniedzējam nav nodokļu parādi, kas kopsummā pārsniedz 150 *euro*. Pašvaldība pirms lēmuma pieņemšanas pārliecinās, ka Latvijā reģistrētam vai pastāvīgi dzīvojošam pretendentam Ministru kabineta noteiktajā informācijas sistēmā Valsts ieņēmumu dienesta tīmekļvietnē publicētajā nodokļu parādnieku datubāzē nav nodokļu parādu. Pretendents ir tiesīgs apliecināt, ka pirms iepirkuma līguma noslēgšanas tam nav nodokļu parādu, iesniedzot izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu, kā arī nodrošināt, ka pašvaldības darbiniekam, kurš uzrunā pakalpojuma sniedzēju, nav interešu konflikta attiecībā pret pakalpojuma sniedzēju (saskaņā ar likumu “Par interešu konflikta novēršanu valsts amatpersonu darbībā”).

1. **Pašvaldības aicinājums sniegt supervīzijas pakalpojumu un pakalpojuma cena**

Pašvaldība, nosūtot supervizoram aicinājumu iesniegt piedāvājumu, informē par supervīzijas pakalpojuma nosacījumiem, lai nodrošinātu sociālā darba speciālistiem nepieciešamo atbalstu. Aicinājumā jānosaka supervīzijas veids, mērķis un uzdevumi, personu un supervīzijas sesiju skaits, vēlamais norises laiks, klātienē vai tiešsaistē utml.

Saņemot pašvaldības aicinājumu, supervīzijas pakalpojuma sniedzējam jāizvērtē un jāpieņem vai jānoraida piedāvājums.

Sākot ar 2023.gada 01.janvāri Projekta ietvaros netiek noteikta cena, kura jāievēro, lai īstenotu supervīziju un pašvaldība varētu saņemt kompensāciju, tādēļ pašvaldība veiks tirgus izpēti vai publisku iepirkumu, lai izvēlētos supervizoru. Savukārt kompensācija pašvaldībai tiks aprēķināta ievērojot vienas vienības izmaksu metodikā noteikto.

Norādītajā cenā ir ietvertas visas ar piedāvātā pakalpojuma sniegšanu pilnā apjomā saistītās izmaksas (telpu noma vai tiešsaistes video saziņas servisa lietošanas izmaksas, ja attiecināms), pakalpojuma organizācijas (sagatavošanās supervīzijai, darba analīze pēc notikušas supervīzijas) izmaksas, personāla un materiālu izmaksas), visi nodokļi un nodevas (izņemot pievienotās vērtības nodokli), kā arī visas ar to netieši saistītās izmaksas (dokumentācijas drukāšana un transporta pakalpojumi).

1. **Līguma slēgšana ar pašvaldību un supervīzijas pakalpojuma sniedzēju**

Pašvaldībai pēc supervīzijas pakalpojuma sniedzēja izvēles par protokolā norādīto pakalpojuma apjomu jāslēdz Līgums, izmantojot Ministrijas tīmekļa vietnē <https://www.lm.gov.lv/lv/media/21240/download?attachment> publicēto tipveida Līguma veidlapu.

Tipveida Līguma veidlapas nav maināmas izņemot, ja kāds Līguma punkts vai apakšpunkts nav attiecināms uz konkrētās pašvaldības un supervīzijas pakalpojuma sniedzēja saistībām. Atkarībā no tā, vai supervīzijas pakalpojuma sniedzējs ir fiziska vai juridiska persona iespējams izdarīt atbilstošu izvēli preambulā, ir PVN maksātājs Līgumā iespējams izvēlēties 1.3. un 1.4. apakšpunkta atbilstošu redakciju, savukārt atkarībā no izvēlētās norēķinu kārtības izvēlēties a) avansa maksājums un galīgais norēķins (4.1.1. un 4.1.2. apakšpunkts) VAI b) norēķini pēc faktiski sniegtā/saņemtā pakalpojuma (4.2. punkts). Vienlaikus 4.2 apakšpunktā iespējams izvēlēties samaksas veidu Valsts kase vai komercbanka. Papildus pusēm ir iespējas vienoties par līgumsoda īpatsvara apmēru, kas tiek piemērots par katru darbinieku, kurš nav piedalījies attiecīgajā supervīzijas sesijā, un supervizors par to iepriekš nav brīdināts (5.6. apakšpunkts).

1. **Supervīzijas nodrošināšana**

Noslēgtā Līguma ietvaros supervīzijas pakalpojuma sniedzējs:

* veic izbraukumus klātienes supervīzijas nodrošināšanai uz Latvijas Republikas pilsētām un novadiem atbilstoši pakalpojumu sniedzēja piedāvājumā norādītajām vai īsteno supervīzijas sesiju attālināti, piedāvājot pašvaldībai supervīzijas nodrošināšanai izmantot piemērotāko tiešsaistes video saziņas servisa platformu;
* nodrošina, ka vienas grupas supervīzijas ietvaros pakalpojums vienlaikus var tikt sniegts vienas vai vairāku pašvaldību sociālā darba speciālistiem. Ja supervīzijā piedalās vairāku pašvaldību darbinieki, ar katru no pašvaldībām tiek slēgts atsevišķs Līgums;
* ne vēlāk kā trīs darba dienas pirms norises laika, savukārt par izmaiņām – ne vēlāk kā 24 stundas pirms sākotnēji plānotās sesijas norises laika, vietnē “Supervīzijas pakalpojuma sniedzēju kalendārs” (<https://docs.google.com/spreadsheets/d/1s9qgHoOdUxBCNN7tgPF_jfVP2ooJDmzuM5Dt1zYOsAc/edit?usp=sharing>) sniedz informāciju par plānoto pakalpojumu, norādot šādu informāciju:
* supervizora vārds un uzvārds;
* supervīzijas īstenošanas vieta klātienē (pašvaldība un konkrētā adrese). Ja tiek plānota supervīzija attālināti, ir jānorāda pašvaldība un supervizora adrese;
* supervīzijas norises laiks (sesijas sākuma un beigu laiks);
* supervīzijas veids (individuālā, grupas, komandas organizācijas supervīzija klātienē vai attālināti).

Gadījumā, ja tiek ievadīta kļūdaina informācija, vai informācija tiek nejauši izdzēsta, aicinām lietot atsaukšanas (ctrl+z) metodi.

Ja laikā no informācijas sniegšanas līdz faktiskai supervīzijas norisei ir notikušas izmaiņas, tās tiek veiktas attiecīgajā šūnā vai tiek izdzēstas no šūnas. Proti, kalendārā tiek norādīta un uzkrāta aktuālākā informācija.

* supervīziju īsteno ievērojot starp pašvaldību un Pakalpojuma sniedzēju noslēgto Līgumu. (Informācijai - pašvaldībai ir iespējams saņemt kompensāciju no projekta par sociālā darba speciālistam nodrošināto supervīziju nepārsniedzot kopējo apjomu kalendārā gada laikā – 10 supervīzijas sesijas, kā arī ir pieļaujama supervīzijas veida maiņa sociālā darba speciālistam kalendārā gada ietvaros);

**! Aicinām pārdomāti plānot supervīzijas sesiju norisi, lai Projekta ietvaros nodrošināmais minimālais apjoms būtu pieejams sociālā darba speciālistam regulāri visa kalendārā gada laikā. !**

* īsteno supervīziju valsts valodā;
* pašvaldības darbiniekiem sava dalība klātienes supervīzijas sesijā ir jāapliecina ar parakstu Dalībnieku sarakstā / Parakstu lapā. Supervizors ir arī atbildīgs par to, lai sesijas laikā telpā, kurā notiek supervīzijas sesija, atrastos Dalībnieku saraksts / Parakstu lapa.

Darbinieku dalību attālināti īstenotā supervīzijas sesijā var apliecināt arī iestādes atbildīgā persona. “Dalībnieku sarakstu / Parakstu lapu” sagatavo un paraksta supervizors, un pēc tam nodod to pašvaldības atbildīgajai personai vai supervīzijas dalībniekiem klātbūtnes apstiprināšanai. Ir pieļaujams, ka pakalpojuma sniedzējs un iestādes atbildīgā persona Dalībnieku sarakstu / Parakstu lapu paraksta ar drošu elektronisku parakstu, vienlaikus apstiprinot sociālā darba speciālistu dalību sesijā.

Video saziņas platformā veic attālinātas supervīzijas norises laika fiksāciju (sagatavo fotogrāfiju vai ekrānuzņēmumu par videozvana vai tiešsaistes sanāksmes norises laiku un ilgumu) un dalībnieku klātbūtnes fiksāciju (sagatavo fotogrāfiju vai ekrānuzņēmumu, kurā redzams katrs dalībnieks, vai dalībnieku vārdi, uzvārdi vai cita kontaktinformācija). Iepriekš minētās fotofiksācijas elektroniski nosūta pašvaldībai, kam tās ir jāuzglabā kopā ar citiem ar supervīzijas īstenošanu saistītajiem dokumentiem.

Dalības reģistrēšanai var tikt izmantota Ministrijas tīmekļa vietnē publicētā “Dalībnieku saraksta / Parakstu lapas” veidlapa <https://www.lm.gov.lv/lv/media/5659/download?attachment>. Dalībnieku sarakstu / Parakstu lapas” sagatavo pakalpojuma sniedzējs, un tām jāatrodas supervīzijas īstenošanas vietā. Pēc supervīzijas pašvaldība nodrošina “Dalībnieku saraksta / parakstu lapu” uzglabāšanu.

Dalībnieku sarakstā / Parakstu lapā jāietver sekojoša informācija:

\* supervizora vārds, uzvārds, sertifikāta numurs un tā derīguma termiņš;

\* pašvaldības darbinieka vārds, uzvārds, amats un pārstāvētās iestādes nosaukums;

\* supervīzijas veids (individuālā, grupas, komandas vai organizācijas);

\* supervīzijas norises datums un ilgums stundās.

Attālinātās supervīzijas gadījumā – “Dalībnieku saraksta” ailē – “Apmācības/supervīzijas sesijas norises vietas adrese” jānorāda supervizora adrese.

Vienā “Dalībnieku sarakstā / Parakstu lapā” var tikt reģistrēta viena vai vairākas gan klātienē, gan attālināti īstenotas individuālās vai grupu supervīzijas sesijas. Ja “Dalībnieku sarakstā” tiek reģistrēti vairāki notikumi vienā datumā, ir jānorāda katra notikuma sākuma laiks.

* neatkarīgi no pakalpojuma sniedzēja piedāvātā supervizora, supervīziju nodrošina pēc vienotas pakalpojuma sniedzēja piedāvātās cenas konkrētam supervīzijas veidam;
* uzsākot supervīziju, supervizors un supervizējamais vienojas par supervīzijas sesiju laika plānojumu (aktualizējot to pēc nepieciešamības);
* nodrošina supervīzijas sesijas īstenošanas vietā supervīzijas procesa apliecinošu dokumentu vai to kopiju esamību – noslēgtais līgums par supervīzijas īstenošanu,
* pēc pakalpojuma sniegšanas atbilstoši Līgumam sagatavo, paraksta un iesniedz pašvaldībai pieņemšanas-nodošanas aktu par izpildīto pakalpojuma apjomu. Saņemot no pašvaldības tās parakstītu pieņemšanas–nodošanas aktu, izraksta un iesniedz pašvaldībai adresētu rēķinu maksājuma veikšanai par nodrošināto supervīziju. Ar konkrētā pakalpojuma sniegšanu saistītajiem dokumentiem – Līgumam, pieņemšanas-nodošanas aktam/-iem, rēķinam/-iem, ir jābūt savstarpēji izsekojamiem un tajos jābūt atsaucei uz **Projektu** (projekta „Profesionāla sociālā darba attīstība pašvaldībās” (Nr. 9.2.1.1/15/I/001) un un Eiropas Savienības kohēzijas politikas programmas 2021-2027 gadam Eiropas Sociālā fonda Plus projektā **“Profesionāla un mūsdienīga sociālā darba attīstība”** (Nr.4.3.5.4/-numurs tiks precizēts pēc projekta apstiprināšanas)**,** atsauce uz **Līgumu** (norādīts Līguma numurs un noslēgšanas datums), kā arī jāatbilst Dalībnieku sarakstā / Parakstu lapās norādītajai informācijai. Pieņemšanas-nodošanas aktā norādītajai informācijai jāraksturo saņemtais/sniegtais pakalpojums, un tajā vēlams ietvert vismaz šādu informāciju – supervīzijas sesijas veids un apjoms; supervīzijas sesijas īstenošanas vieta un laiks (datums); supervīzijas sesijas faktiskais dalībnieku skaits (atbilstoši Parakstu lapām); cena EUR bez PVN par supervīzijas sesiju vienam sociālā darba speciālistam; kopējā summa EUR bez PVN par izpildīto pakalpojumu, un, ja pakalpojuma sniedzējs ir PVN maksātājs, tad norāda arī kopējo summu EUR ar PVN;
* vienojas ar pašvaldību par kārtību, kādā iesniedzama rakstiskā atskaite, kurā iekļauta informācija par supervīzijas novērtēšanas rezultātiem un priekšlikumi par turpmākajiem pasākumiem dalībnieku profesionālās kompetences pilnveidei;
* nodrošina Ministrijai, kā arī citu institūciju pārstāvjiem, iespēju veikt supervīzijas pakalpojuma pārbaudi pakalpojuma īstenošanas vietā, kā arī ar pakalpojuma nodrošināšanu saistītās dokumentācijas pārbaudi. Pārbaude pakalpojuma īstenošanas vietā tiks veikta pirms vai pēc supervīzijas sesijas, netraucējot tās norisi. Lai varētu attālināti pārliecināties par attālināti īstenotas supervīzijas norisi, pārbaudes veicējam pirms supervīzijas, jāsazinās ar supervizoru, un jāvienojas par pārbaudes veikšanu, nodrošinot, pārbaudes veicējam iespēju, identificēt pakalpojuma saņēmēju/us izmantojot video vai telefona zvanu;
* uz mācību materiāliem, Dalībnieku sarakstiem / Parakstu lapām, kā arī uz dokumenta, kas apliecina saņemto atbalstu supervīzijas sesijās (apliecība vai ekvivalents), nodrošina šādu noformēšanas prasību ievērošanu:
* Eiropas Sociālā fonda atpazīstamības zīmēm un norādēm par līdzfinansējumu atbilstoši 2015. gada 17. februāra Ministru kabineta noteikumiem Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana”, kā arī ES fondu 2021.-2027. gada un Atveseļošanas fonda komunikācijas un dizaina vadlīnijām;
* marķējumu ar Labklājības ministrijas grafisko zīmi (vienkāršotu divkrāsu versiju). Attiecīgie materiāli atrodami ministrijas mājaslapā - <https://www.lm.gov.lv/lv/media/5656/download?attachment>

1. Šeit un turpmāk termins “pašvaldība” nozīmē – (1) pašvaldības sociālais dienests; (2) pašvaldības dome vai pašvaldības administrācija; (3) pašvaldības izveidota cita (ne sociālais dienests) institūcija, kas sniedz sociālos pakalpojumus un veic sociālo darbu – atbilstoši katrā pašvaldības domē noteiktajai kārtībai un deleģējumam / pilnvarojumam [↑](#footnote-ref-1)
2. Saskaņā ar 2017. gada 13. jūnija Ministru kabineta noteikumu Nr. 338 Prasības sociālo pakalpojumu sniedzējiem 9.punktu. [↑](#footnote-ref-2)